"Tsumbo nnzhi dza U sedza zwithu nga iṱo ḽithihi ha mbeu  Vhanna vha na maanḓa nahone vha shuma mishumo yoṱhe.  Vhanna ndi “thikho”.  Vhafumakadzi a vha na vhudele sa vhanna.  Vhafumakadzi ndi vhareili vha si vhavhuḓi  Vhafumakadzi a vha shumi mushumo zwavhuḓi sa vhanna.  Vhasidzana a vha na vhukoni ha mitambo.  Vhanna vho ṱanganana nahone a vha na vhudele.  Vhanna vhane vha fhedza tshifhinga tshinzhi vha kha khomphiyutha kana vha tshi khou vhala a vha na matshilisano avhuḓi. Tsumbo dza mirero i re na u sedza nga iṱo ḽithihi kha Tshivenḓa na Xitsonga  Khuhu ya phambo a I imbi mutsho.  Musadzi ha na mafhungo.  Fuyu ḽitswuku a ḽi kundi tshivhungu. (b) U sedza zwithu nga iṱo ḽithihi kha zwigwada kana vhathu Vhasidzana vha dzhiela nṱha fhedzi lunako lwa mivhili yavho. Vhasidzana vhoṱhe vho nakaho ndi matsilu. Vhashumi vha ḽaiburari vhoṱhe ndi vhafumakadzi vhahulwane, vha ambara mangilasi, vha lukela mavhudzi murahu lwo kalulaho, vha dzula vho sinyalala. Vhaswa vhoṱhe ndi mavheleṱe/maravhele. Vhana vhoṱhe a vha funi zwiḽiwa zwi re na pfushi. Vhafumakadzi vhasekene fhedzi ndi vhone vho teaho u vha vhoralunako. (c) U sedza zwithu nga iṱo ḽithihi ha kuvhumbelwe kwa muthu/tshithu Vhathu vha re na mivhili yo kalulaho vha na vhuaḓa na vhubva Ndo sekenesa, ngauralo ndi na vhulwadze ha u ḽesa. (d) U sedza zwithu nga iṱo ḽithihi nga ha mvelele U sedza zwithu nga iṱo ḽithihi hu a ḓiitea nga ha mvelele na mashango nga vhuphara. Tshaka dza u sedza zwithu nga iṱo ḽithihi ha lushaka ulu dzi katela vhuṱanzi vhu tevhelaho: Maṱaliana na vhathu vha France ndi vhafuni vhakhwiṋesa. Vhayuda vhoṱhe vha na tseḓa/Vha funa hu tshi naka zwavho fhedzi. Maasia/Vhathu vha Asia vhoṱhe vha kona ngamaanḓa Metse. Maasia/Vhathu vha Asia vhoṱhe vha funa u ḽa raisi nahone vha reila nga u ongolowa. Vhafumakadzi vha Vhavenḓa vha a ṱhonifha NYITO YA 6 Vhagudi vha humbelwa u ṱalutshedza zwine u sedza zwithu nga iṱo ḽithihi zwa amba zwone vha dovhe vha ite mutevhe wa tsumbo dzo ḓoweleaho dza u sedza zwithu nga iṱo ḽithihi dzine dza shumiswa u ṱalutshedza vhaswa/ vhaaluwa vhaswa u fana na vhone vhaṋe.Tsumbo, cheeseboy ,spaceman, Ben 10, coconut. Kha hu vhewe hoyu mutevhe kha bodo, vhagudi vha humbelwe u dzudzanya mutevhe uyo u vhe kha khethekanyo tharu: u tenda, u vha vhukati na dziḽebulu dza u hanedza. 40 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"